ترکیه جمهوریتی باش وزیری احمد داوود اوغلی, هالند دن قیتیب کیلیتگن پیتده طیاره نینگ ایچیده ژورنالست لرنینگ سئوال لری گه جواب قیتردی.
باش وزیر داوود اوغلی اوشبو دایره ده عراق نینگ شمالیده گی قندیل منطقه سی بیلن ترور تشکیلاتی پی کا کا نینگ سوریه ده گی بولیمیدن عبارت وای پی جی آره سیده گی مناسبتلر باره سیده بحث ایتدی.
وای پی جی نینگ قندیل و پی کا کا بیلن بولگن ارتباطی نینگ انیق ایکن لیگینی بیلدیرگن داوود اوغلی, عراق و سوریه جغرافیه سیدن استفاده ایتیتگن ایککی سازمان موجود. اوشبو ترور تشکیلاتلری نینگ بیری داعش و باشقه سی ایسه پی کا کا دن عبارت. "ترکیه چیگره سیده ترکیه نینگ تینچی نی بوزه دیگن فعالیتلر قیلیتگن لیک لری اوچون اوشبو ایککی ترور تشکیلاتی آره سیده بیز نینگ جهتی میزدن هیچ قنده ی بیر فرق موجود ایمس. بیری نینگ باشقه سی گه قرشی اوروشیتگن لیگی اونینگ مشروع ایکن لیگینی کورستمیدی. مثلاً النصره نی اویلَنگ. اوشبو تشکیلات هم القاعده نینگ بیر بولیمیدن عبارت. حاضرگی کونده داعش گه قرشی اوروشماقده. داعش گه قرشی اوروشیتگن لیگی اونینگ مشروع ایکن لیگی گه دلالت قیلمیدی. شونده ی قیلیب پی کا کا نینگ هم مشروعیت کسب ایتیشی ممکن ایمس" دییه قید ایتدی.
داوود اوغلی, "حلب دهلیزی نینگ قیته باشدن آچیلیشی اوچون ترکیه نینگ هر قنده ی بیر تشبث قیلیشی ممکن می؟" شکلیده گی سئوال گه ایسه, "کیله جکده گی کونلر ده معلوم بوله دی" دییه جواب قیتردی.
امریکا قوشمه ایالت لری دولت رهبری باراک اوباما نینگ اورینباسری جو بایدن گه نقشه ده کورسه تیب ترور تشکیلاتی نینگ فعالیت لری و ترکیه گه قنده ی قیلیب سلاح کیتیریتگن لیگی حقیده معلومات بیرگن لیگی نی بیلدیرگن باش وزیر داوود اوغلی, اوز سوز لری نی, "داعش گه قرشی اوروشیتگن لیگی نی بیلدیریب وای پی جی نی مشروع اوله راق کورسه تیش ممکن ایمس" شکلیده دوام ایتتیردی.
بیر هفته آلدین ترکیه گه تشریف بیورگن آلمان باش وزیری آنگلا مرکل نینگ هم ترکیه نینگ اوشبو خصوصده حقلی ایکن لیگی نی بیلدیرگن لیگی نی معلوم قیلگن باش وزیر داوود اوغلی, اوروپا بیرلیگی نینگ ایلک مراتبه روسیه گه قرشی کوچلی بیرسیاست آلیب بارگن لیگی نی ایسله تیب اوتدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
